Source: https://www.riigiteataja.ee/akt/126022019014
Timestamp: 2020-08-09 17:52:07+00:00
Document Index: 3163270

Matched Legal Cases: ['§ 2', '§ 4', '§ 20', '§ 2', '§ 4', '§ 1202', '§ 1202']

Raadiosageduste kasutamise tingimused ja tehnilised nõuded sagedusloast vabastatud raadioseadmetele - sisukord
§ 2 Määruse lisad
§ 4 Raadiosageduste sagedusloata kasutamise üldised tingimused
RT I, 26.02.2019, 14
Vastu võetud 07.10.2011 nr 96
RT I, 13.10.2011, 1
jõustumine 16.10.2011
29.11.2012 RT I, 04.12.2012, 2 07.12.2012
30.09.2013 RT I, 03.10.2013, 2 06.10.2013
30.12.2014 RT I, 08.01.2015, 2 11.01.2015
09.06.2016 RT I, 10.06.2016, 6 13.06.2016
12.08.2016 RT I, 17.08.2016, 1 20.08.2016
14.02.2019 RT I, 26.02.2019, 1 01.03.2019
Määrus kehtestatakse „Elektroonilise side seaduse” § 20 lõike 1 alusel.
(1) Määrusega kehtestatakse raadiosageduste sagedusloata kasutamise tingimused ja tehnilised nõuded kooskõlas Euroopa Liidu regulatiivse raamistikuga elektroonilise side valdkonnas ja raadiosageduste kasutamise eesmärkidega, et vältida raadiohäireid ning tagada seadmete koostoime ja elanikkonna kaitse elektromagnetväljade kahjuliku mõju eest.
(2) „Elektroonilise side seaduse” §-s 11 sätestatud sagedusloata on lubatud kasutada raadioseadmeid, mis vastavad käesolevas määruses kehtestatud nõuetele.
§ 2. Määruse lisad
(1) Käesoleva määruse lisades sätestatakse tehnilised nõuded raadioseadmetele raadiosideteenistuste kaupa järgmiselt:
1) lisas 1 liikuva maaside seadmetele;
2) lisas 2 raadio-meteoroloogia seadmetele;
3) lisas 3 kosmoseside seadmetele;
4) lisas 4 mittespetsiifilistele lähitoimeseadmetele;
5) lisas 5 jälgimise, jälitamise ja andmekogumise süsteemide seadmetele;
6) lisas 6 lairiba andmeedastussüsteemide seadmetele;
7) lisas 7 raudteesidesüsteemide seadmetele;
8) lisas 8 transpordi ja liikluse telemaatikasüsteemide seadmetele;
9) lisas 9 raadiotajurite seadmetele;
10) lisas 10 häireseadmetele;
11) lisas 11 mudelite juhtimisseadmetele;
12) lisas 12 induktiivseadmetele;
13) lisas 13 raadiomikrofonide seadmetele;
14) lisas 14 kuulmise abivahendite (ALD) seadmetele;
15) lisas 15 raadiosageduslikele identifitseerimisseadmetele;
16) lisas 16 aktiivsetele siirdatavatele meditsiiniseadmetele;
17) lisas 17 juhtmeta audioseadmetele;
18) lisas 18 mereside seadmetele.
(2) Käesoleva määruse tähiste ja lühendite selgitused ning nende ingliskeelsed vasted on esitatud määruse lisas 19.
[RT I, 17.08.2016, 1 - jõust. 20.08.2016]
6) võimsustihedus (power flux density) on võimsuse ja pindala suhe (väljendatakse üldjuhul ühikutes W/m2, dB(W/m2) või mW/cm2);
10) kogu kiirgusvõimsuse spektraaltihedus (total radiated power spectral density) – e.i.r.p. spektraaltiheduse keskväärtuste aritmeetiline keskmine, mida mõõdetakse sfääriliselt ümber raadioseadme, kusjuures mõõtepunktide vahe ei ületa 15°;
11) suurim keskmine e.i.r.p. (maximum mean e.i.r.p.) – näitab raadiosaateseadme võimsuse automaatjuhtimise (Transmitter Power Control – TPC) rakendamisel võimsuse automaatjuhtimise vahemiku kõrgeimat võimsustaset edastusel;
12) kogu kiirgusvõimsus (Total Radiated Power – TRP) – antenni poolt reaalselt kiiratav võimsus, mis määratakse kogu kiirgusväljas eri suundades kiiratava võimsuse integraaliga.
§ 4. Raadiosageduste sagedusloata kasutamise üldised tingimused
(1) Sagedusloata raadiosagedustel töötav raadioseade peab vastama „Elektroonilise side seaduse” § 1202 nõuetele ja nõuetele vastavus peab olema hinnatud ja tõendatud nimetatud seaduse § 1202 lõikes 3 sätestatud korras. Nõuetele vastavuse tagamiseks tuleb raadioseadet kontrollida ja katsetada vastavalt asjakohastes harmoneeritud standardites sätestatud või samaväärsetele meetoditele.
(2) Raadioseadme kasutamisele territoriaalseid piiranguid ei seata, kui määruse lisades 1–18 ei ole sätestatud teisiti.
(3) Lubatud on kasutada sobivaid välisantenne, kui käesolevas määruse lisades 1–18 ei ole sätestatud teisiti, kusjuures raadioseadme efektiivne kiirgusvõimsus ei või ületada käesolevas määruses sätestatud piirnormi.
1 Euroopa Parlamendi ja nõukogu direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.05.2014, lk 62–106); Euroopa Parlamendi ja nõukogu direktiiv (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord (ELT L 241, 17.09.2015, lk 1–15).
Lisa 1 Liikuv maaside
Lisa 2 Raadio-meteoroloogia
Lisa 3 Kosmoseside
Lisa 4 Mittespetsiifilised lähitoimeseadmed
Lisa 5 Jälgimise, jälitamise ja andmekogumise süsteemid
[RT I, 26.02.2019, 1 - jõust. 01.03.2019]
Lisa 6 Lairiba andmeedastussüsteemid
Lisa 7 Raudteesidesüsteemid
Lisa 8 Transpordi ja liikluse telemaatikasüsteemid
Lisa 9 Raadiotajurid
Lisa 10 Häireseadmed
Lisa 11 Mudelite juhtimisseadmed
Lisa 12 Induktiivseadmed
Lisa 13 Raadiomikrofonid
Lisa 14 Kuulmise abivahendid (ALD)
Lisa 15 Raadiosageduslikud identifitseerimisseadmed
Lisa 16 Aktiivsed siirdatavad meditsiiniseadmed
Lisa 17 Juhtmeta audioseadmed
Lisa 18 Mereside
Lisa 19 Määruse tähiste ja lühendite selgitused ning nende ingliskeelsed vasted